Liisa Kruusmägi ja Maarja Mäemets „Värvikorallid“
#000001
Neljapäval, 14. oktoobril kell 17.00 avatakse HOP galeriis näitus „Värvikorallid“.
#000002
Näitus „värvikorallid” toob esmakordselt ühte ruumi kokku klaasikunstniku Maarja Mäemetsa ja maalikunstniku, illustraatori Liisa Kruusimägi loomingu. Kruusimägi külluslik ja detailiderohke maal ning Mäemetsa lihtne ja puhas vormikäsitlus otsivad omavahelist tasakaalu, mis vaataja meeli võiks pehmelt paitada. Näitusel kujutatu on inspireeritud veepõhjade kirevast, tuntud loodusuurija David Attenborough loodussarjadest ja isekogetust.
#000003
Liisa Kruusmägi 14 meetri pikkune veealusest maailmast ja korallidest ning kaladest inspireeritud värvikirev maal hoomab terve galerii. Galeriisse sisenedes satuksid justkui vee alla. Tasakaaluks seintel kujutatud lopsakusele täidab ruumi keskme Maarja Mäemetsa klaaridest klaasobjektidest koosnev installatsioon. Korduv, värvierinevustega puhas silinderjas vorm on inspireeritud korallide paeluvast struktuurist, mis joonistub välja veeorganismide lähemal vaatlusel. Mäemetsa vormikäsitlus on taotluslikult üldistav ja algimpulss jäetud vaataja aimata.
#000004